CELEX: 52016PC0028
Language: sl
Date: 2016-01-25
Title: Predlog SKLEP SVETA o stališču, ki naj ga Evropska unija sprejme v okviru Odbora veleposlanikov AKP-EU o reviziji Priloge III k Sporazumu o partnerstvu AKP-EU

EVROPSKA KOMISIJA
            Bruselj, 25.1.2016
            COM(2016) 28 final
            2016/0012(NLE)
            Predlog
            SKLEP SVETA
            o stališču, ki naj ga Evropska unija sprejme v okviru Odbora veleposlanikov AKP-EU o reviziji Priloge III k Sporazumu o partnerstvu AKP-EU
            
               
         
         
            
               OBRAZLOŽITVENI MEMORANDUM
            
            
               Svet ministrov AKP
                  1
               -EU je na 39. zasedanju v Nairobiju 19. in 20. junija 2014 v skupni izjavi sklenil, da bo v skladu s predpisi začel postopek zapiranja Centra za razvoj podjetništva (v nadaljnjem besedilu: CRP), ki je skupni tehnični organ iz Sporazuma o partnerstvu AKP-EU
                  2
               , ustanovljen s Prilogo III. V tej skupni izjavi je Svet ministrov prenesel pooblastila na Odbor veleposlanikov AKP-EU, da se sprejmejo potrebni sklepi, „vključno z ustreznimi spremembami Priloge III k Sporazumu iz Cotonouja“. 
            
            
               Od junija 2014 so se postopni ukrepi zaključevali zaradi likvidacije CRP, zadnji mejnik za prenehanje CRP v skladu s predpisi pa je bilo sprejetje revizije Priloge III k Sporazumu o partnerstvu AKP-EU.
            
            
               Namen sedanjega predloga Komisije je uvesti potrebne spremembe Priloge III k Sporazumu o partnerstvu AKP-EU, vzpostaviti pravni okvir v zvezi z obstojem CRP le za potrebe likvidacije ter predvideti pravne predpise v zvezi z:
            
            
               i) pravnim statusom CRP;
            
            
               ii) opredelitvijo obdobja za postopno ukinitev subjekta;
            
            
               iii) načini financiranja;
            
            
               iv) ponovno opredelitvijo strukture upravljanja CRP le za potrebe likvidacije.
            
            
               Hkrati se je Komisija odločila, da bo umaknila predlog Komisije za sklep Sveta o „stališču, ki naj ga Evropska unija sprejme v okviru Sveta ministrov AKP-EU o reviziji Priloge III k Sporazumu o partnerstvu AKP-EU“ (COM(2014)364 final
                  3
               ), ki je bil podlaga za pogajanje z namenom priprave 39. zasedanja Sveta ministrov AKP-EU. Komisija je takrat priporočila, da se v Prilogi III preprosto črtajo vsi sklici na CRP. Ta predlog Komisije, ki je bil sprejet 10. junija 2014, je zastarel in ga je treba pregledati, da se določi nov pravni okvir v zvezi z obstojem CRP le za potrebe likvidacije. Hkrati bo v skladu s predpisanim postopkom umaknjen predlog Komisije COM(2014)364. 
            
            
               Komisija predlaga, naj Svet Evropske unije sprejme priloženi sklep.
            
            
               2016/0012 (NLE)
            
            
               Predlog
            
            
               SKLEP SVETA
            
            
               o stališču, ki naj ga Evropska unija sprejme v okviru Odbora veleposlanikov AKP-EU o reviziji Priloge III k Sporazumu o partnerstvu AKP-EU
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti člena 209(2) v povezavi s členom 218(9) Pogodbe,
            
            
               ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum o partnerstvu AKP-EU)
                  4
               ,
            
            
               ob upoštevanju predloga Evropske komisije,
            
            
               ob upoštevanju naslednjega:
            
         
         
            
               (1)Člen 100 Sporazuma o partnerstvu AKP-EU navaja, da lahko Svet ministrov AKP-EU njegove priloge Ia, Ib, II, III, IV in VI revidira, pregleda in/ali spremeni na podlagi priporočila Odbora AKP-EU za sodelovanje pri financiranju razvoja.
            
            
               (2)Člen 15(4) Sporazuma o partnerstvu AKP-EU navaja, da lahko Svet ministrov AKP-EU prenese pooblastila na Odbor veleposlanikov AKP-EU.
            
            
               (3)Svet ministrov AKP-EU se je na 39. zasedanju v Nairobiju 19. in 20. junija 2014 v skupni izjavi strinjal, da bo začel postopek zapiranja Centra za razvoj podjetništva (v nadaljnjem besedilu: CRP) v skladu s predpisi in „spreminjanja Priloge III k Sporazumu iz Cotonouja“. Zato je Svet ministrov AKP-EU sklenil, da Odbor veleposlanikov AKP-EU pooblasti za sprejemanje potrebnih sklepov, „vključno z ustreznimi spremembami Priloge III k Sporazumu iz Cotonouja“.
            
            
               (4)Sprememba Priloge III zadeva opredelitev novega pravnega okvira v zvezi z obstojem CRP le za potrebe likvidacije –
            
            
               SPREJEL NASLEDNJI SKLEP: 
            
            
               Člen 1
            
            
               1.Stališče, ki naj ga Unija zavzame v okviru Odbora veleposlanikov AKP-EU o reviziji Priloge III k Sporazumu o partnerstvu AKP-EU, temelji na osnutku sklepa Odbora veleposlanikov AKP-EU, priloženem k temu sklepu.
            
            
               2.Predstavniki Unije v Odboru veleposlanikov AKP-EU se o manjših spremembah osnutka sklepa lahko sporazumejo brez nadaljnjega sklepa Odbora.
            
            
               Člen 2
            
            
               Po sprejetju se sklep Odbora veleposlanikov AKP-EU objavi v Uradnem listu Evropske unije.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                  
                        Afriške, karibske in pacifiške države (AKP).
                  
               
               
                  
                     (2)
                  UL L 317, 15.12.2000, str. 3. Sporazum z dne 23. junija 2000, podpisan v Cotonouju, kakor je bil spremenjen s sporazumom, podpisanim 25. junija 2005 v Luxembourgu (UL L 209, 11.8.2005, str. 27), in s sporazumom, podpisanim 22. junija 2010 v Ouagadougouju (UL L 287, 4.11.2010, str. 3).
               
               
                  
                     (3)
                  Predlog za sklep Sveta o stališču, ki naj ga Evropska unija sprejme v okviru Sveta ministrov AKP-EU o reviziji Priloge III k Sporazumu o partnerstvu AKP-EU (COM(2014)364 final).
               
               
                  
                     (4)
                  UL L 317, 15.12.2000, str. 3. Sporazum z dne 23. junija 2000, podpisan v Cotonouju, kakor je bil spremenjen s sporazumom, podpisanim 25. junija 2005 v Luxembourgu (UL L 209, 11.8.2005, str. 27), in s sporazumom, podpisanim 22. junija 2010 v Ouagadougouju (UL L 287, 4.11.2010, str. 3).
               
            
      
    ---documentbreak--- 
      
         
               EVROPSKA KOMISIJA
            Bruselj, 25.1.2016
            COM(2016) 28 final
            PRILOGA
            k
            predloguSKLEPA SVETA
            o stališču, ki naj ga Evropska unija sprejme v okviru Odbora veleposlanikov AKP-EU o reviziji Priloge III k Sporazumu o partnerstvu AKP-EU
            
               
         
         
            
               PRILOGA
            
            
               k
            
            
               predlogu
               
                  SKLEPA SVETA
            
            
               o stališču, ki naj ga Evropska unija sprejme v okviru Odbora veleposlanikov AKP-EU o reviziji Priloge III k Sporazumu o partnerstvu AKP-EU
            
            
               SKLEP št. …/2015
            
            
            
               ODBORA VELEPOSLANIKOV AKP-EU
            
            
            
               z dne ../../2015 
            
            
            
               o reviziji Priloge III k Sporazumu o partnerstvu AKP-EU
            
            
               ODBOR VELEPOSLANIKOV AKP-EU JE –
            
            
               ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi
                  1
                (v nadaljnjem besedilu: Sporazum o partnerstvu AKP-EU), zlasti člena 100 Sporazuma,
            
            
               ob upoštevanju naslednjega:
            
            
               (1)Člen 100 Sporazuma o partnerstvu AKP-EU navaja, da lahko Svet ministrov AKP-EU njegove priloge Ia, Ib, II, III, IV in VI revidira, pregleda in/ali spremeni na podlagi priporočila Odbora AKP-EU za sodelovanje pri financiranju razvoja.
            
            
               (2)Člen 15(4) Sporazuma o partnerstvu AKP-EU navaja, da lahko Svet ministrov AKP-EU prenese pooblastila na Odbor veleposlanikov AKP-EU.
            
            
               (3)Člen 2 Priloge III k Sporazumu o partnerstvu AKP-EU se nanaša na Center za razvoj podjetništva (v nadaljnjem besedilu: CRP). Člen 2(6)(a) za nadzorni organ CRP imenuje Odbor veleposlanikov AKP-EU, ki je med drugim pristojen, da določi statut in poslovnik Centra za razvoj podjetništva, sprejetega s Sklepom št. 8/2005 Odbora veleposlanikov AKP-EU
                  2
                (v nadaljnjem besedilu: statut CRP). Člen 2(7)(a) med drugim izvršilnemu odboru CRP dodeljuje pristojnost, da določi finančne predpise Centra za razvoj podjetništva, sprejete s Sklepom št. 5/2004 Odbora veleposlanikov AKP-EU
                  3
                (v nadaljnjem besedilu: finančni predpisi CRP), in kadrovske predpise Centra za razvoj podjetništva, sprejete s Sklepom št. 9/2005 Odbora veleposlanikov AKP-EU
                  4
                (v nadaljnjem besedilu: kadrovski predpisi CRP).
            
            
               (4)Člen 1 statuta CRP določa načelo pravne osebnosti CRP.
            
            
               (5)Člena 9 in 10 statuta CRP določata mandat in sestavo izvršilnega odbora CRP. 
            
         
         
            
               (6)Svet ministrov AKP-EU se je na 39. zasedanju v Nairobiju 19. in 20. junija 2014 v skupni izjavi dogovoril, da bo začel „postopek zapiranja CRP v skladu s predpisi in spreminjanja Priloge III“ k Sporazumu o partnerstvu AKP-EU. Zato je Svet ministrov AKP-EU sklenil, da Odbor veleposlanikov AKP-EU pooblasti za sprejemanje potrebnih sklepov.
            
            
               (7)Z zgoraj navedeno skupno izjavo Sveta ministrov AKP-EU je bila ustanovljena skupna delovna skupina AKP-EU, da se zagotovi, da se CRP zapre pod najboljšimi pogoji. 
            
            
               (8)Odbor veleposlanikov AKP-EU je s Sklepom št. 4/2014 z dne 23. oktobra 2014
                  5
                pooblastil izvršilni odbor CRP, da sprejme vse ustrezne ukrepe za pripravo na zaprtje CRP. Nato je izvršilni odbor CRP podpisal pogodbo z upraviteljem za obdobje do 31. decembra 2016. 
            
            
               (9)V skladu s členom 2(3) navedenega Sklepa št. 4/2014 načrt za zaprtje predvideva, da bo zaključna faza končana do 31. decembra 2016. Potem ko je 29.–30. junija 2015 izvršilni odbor odobril načrt za dokončno zaprtje, se je začela zaključna faza CRP . 
            
            
               (10)Zaključni fazi bo sledila „pasivna faza“, v kateri bo CRP obstajal le za potrebe likvidacije. 
                     Ta faza, ki jo upravlja upravitelj, lahko med drugim vključuje upravne naloge, vodenje arhivov CRP, izpolnjevanje vseh upravnih formalnosti ali upravljanje preostalih pravdnih postopkov, ki jih ni bilo mogoče razrešiti v zaključni fazi. Pasivna faza se začne na dan po koncu zaključne faze, tj. 1. januarja 2017. 
            
            
               Pasivna faza se bo končala po petletnem obdobju ali ko bo CRP poravnal vse svoje obveznosti in unovčil vsa svoja sredstva. 
            
            
               (11)V skladu s členom 26.1 finančnih predpisov se računovodski izkazi zaključijo ob koncu poslovnega leta, da se sestavijo računovodski izkazi Centra. Zato mora biti obvezna revizija za leto 2016, ki se nanaša na zaključno fazo, dokončana najpozneje do 30. junija 2017. 
            
            
               (12)Sprememba Priloge III k Sporazumu o partnerstvu AKP-EU zadeva črtanje sklicev na CRP. Ta sklep je nov pravni okvir CRP od začetka pasivne faze, tj. od 1. januarja 2017.
            
            
               (13)V skladu s členom 95(1) Sporazuma o partnerstvu AKP-EU bo Sporazum prenehal veljati leta 2020. Strukture upravljanja, ki se uporabljajo za pasivno fazo delovanja CRP, bi bilo zato treba določiti tudi za obdobje po 28. februarju 2020 –  
            
            
               SKLENIL:
            
            
               Člen 1
            
            
               Priloga III k Sporazumu o partnerstvu AKP-EU se spremeni:
            
            
               1.naslov Priloge III se nadomesti z naslednjim:
            
            
               „Institucionalna podpora“;
            
            
               2.člen 1 se nadomesti z naslednjim:
            
            
               „Institucionalnemu mehanizmu daje podporo sodelovanje, ki spodbuja razvoj kmetijstva in podeželja. V tem okviru pomaga sodelovanje krepiti in utrjevati vlogo Tehničnega središča za sodelovanje v kmetijstvu in na podeželju (SKP) pri razvoju institucionalnih zmogljivosti držav AKP, zlasti upravljanja informacij, z namenom da bi izboljšali dostop do tehnologij za povečanje kmetijske proizvodnje, komercializacijo, zanesljivost preskrbe s hrano in razvoj podeželja.“; 
            
            
               3.člen 3 postane člen 2, ki ga nadomesti.
            
            
               Člen 2
            
            
               1.Pred koncem zaključne faze izvršilni odbor CRP imenuje upravitelja za zagotovitev izvajanja pasivne faze od 1. januarja 2017 in za petletno obdobje oziroma dokler CRP ne poravna vseh svojih obveznosti in unovči vseh svojih sredstev. 
            
            
               2.Za izvajanje pasivne faze bo odgovoren upravitelj. Upravitelj Odboru veleposlanikov AKP-EU predloži letna poročila o napredku, doseženem pri izvajanju pasivne faze.
            
         
         
            
               Člen 3
            
            
               1.Statut CRP, finančni predpisi CRP in kadrovski predpisi CRP ostanejo v veljavi do konca zaključne faze, tj. do 31. decembra 2016. 
            
            
               Ta sklep je nov pravni okvir CRP od 1. januarja 2017.
            
            
               2.Od 1. januarja 2017 se pravna osebnost CRP, kakor je opredeljena v členu 1 statuta CRP, ohrani le za potrebe likvidacije. 
            
            
               3.V pasivni fazi bo izvršilni odbor CRP, ustanovljen s členoma 9 in 10 statuta CRP, še naprej obstajal, in sicer do datuma, ko Odbor veleposlanikov AKP-EU sprejme sklep o predlogu za razrešnico v skladu s členom 4 Sklepa št. 4/2014. 
            
            
               Od pasivne faze dalje se naloge izvršilnega odbora CRP omejijo na odobritev zaključnega poročila, sprejetje računovodskih izkazov v zvezi z zaključno fazo in predložitev predloga za razrešnico Odboru veleposlanikov AKP-EU z namenom sprejetja sklepa. Od januarja 2017 ima največ eno srečanje na leto. 
            
            
               Če Odbor veleposlanikov AKP-EU ne odloči drugače, se v treh mesecih od datuma predložitve predloga razrešnica šteje za odobreno.
            
            
               4.Stroški, povezani s pasivno fazo, se krijejo iz 11. Evropskega razvojnega sklada.
            
            
               5.Pravice CRP v zvezi s tretjimi osebami in pravice tretjih oseb v zvezi s CRP imajo petletni zastaralni rok, ki začne teči 1. januarja 2017.
            
            
               Člen 4
            
            
               Naloga skupne delovne skupine AKP-EU, ustanovljene 19. in 20. junija 2014 s skupno izjavo Sveta ministrov AKP-EU, v zvezi z zapiranjem CRP se konča s sklepom Odbora veleposlanikov AKP-EU o predlogu za razrešnico v skladu s členom 4 Sklepa št. 4/2014. 
            
            
               Člen 5
            
            
               Ta sklep začne veljati po sprejetju, z izjemo člena 1, ki začne veljati 1. januarja 2017. 
            
            
               V [...], [...]
            
            
               
                     Za Odbor veleposlanikov AKP-EU
               
               
                     Predsednik
               
            
         
         
            
                  
                     (1)
                  UL L 317, 15.12.2000, str. 3. Sporazum z dne 23. junija 2000, podpisan v Cotonoujou, kakor je bil spremenjen s sporazumom, podpisanim 25. junija 2005 v Luxembourgu (UL L 209, 11.8.2005, str. 27), in s sporazumom, podpisanim 22. junija 2010 v Ouagadougouju (UL L 287, 4.11.2010, str. 3).
               
               
                  
                     (2)
                  
                  
                        UL L 66, 8.3.2006, str. 16.
                  
               
               
                  
                     (3)
                  UL L 70, 9.3.2006, str. 52.
               
               
                  
                     (4)
                  
                  
                        UL L 348, 30.12.2005, str. 54.
                  
               
               
                  
                     (5)
                  UL L 330, 15.11.2014, str. 61.